PATVIRTINTA

Ignalinos r. Vidiškių gimnazijos

direktoriaus 2018 m. rugsėjo 5 d.

įsakymu Nr. P-30

**IGNALINOS R. VIDIŠKIŲ GIMNAZIJOS DAILĖS MOKYTOJO METODININKO PAREIGYBĖS** **APRAŠYMAS**

**I SKYRIUS**

**PAREIGYBĖ**

1. Dailės mokytojo metodininko pareigybė.

2. Pareigybės lygis – A2.

3. Pavaldumas – mokytojas tiesiogiai pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Mokytojas, einantis šias pareigas, turi atitikti šiuos specialius reikalavimus:

4.1. turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą;

4.2. būti įgijęs pedagogo kvalifikaciją;

4.3. būti baigęs dailės ir (ar) piešimo mokytojų rengimo arba dailės dizaino, menotyros ir (ar) architektūros programą;

4.4. būti įgijęs dailės mokytojo metodininko kvalifikacinę kategoriją;

4.5. būti išklausęs ne mažesnės apimties (40 valandų technologinės ir 40 valandų edukologinės dalies) kursus;

4.6. mokėti lietuvių kalbą (turėti ne žemesnę kaip trečiąją valstybinės kalbos mokėjimo kategoriją);

4.7. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“;

4.8. būti nepriekaištingos reputacijos, kaip ji apibrėžta Lietuvos Respublikos švietimo įstatyme;

4.9. išmanyti Lietuvos Respublikos švietimo įstatymą, gimnazijos nuostatus, gimnazijos darbo tvarkos taisykles, kitus teisės aktus, reglamentuojančius mokinių ugdymą ir mokytojo darbą.

**III SKYRIUS**

**ŠIAS** **PAREIGAS** **EINANČIO** **MOKYTOJO** **FUNKCIJOS**

5. Vykdydamas LR Švietimo įstatyme nustatytas pareigas, einamaisiais mokslo metais mokytojas atlieka šias funkcijas:

5.1. ugdo mokinius pagal dailės bendrąją programą ir jai įgyvendinti ugdymo planuose numatytas valandas, ugdo mokinius pagal kompetenciją pagal privalomų ar pasirenkamų mokomųjų dalykų ar jų modulių, įskaitant pagal neformaliojo švietimo valandas ir valandas, skirtas mokinių ugdymo(-si) poreikiams tenkinti bei mokymosi pagalbai teikti;

5.2. planuoja ugdomąją veiklą, ruošiasi pamokoms ir kitoms ugdomosioms veikloms, vertina mokinių pasiekimus ir informuoja apie mokymosi pažangą tėvus (globėjus) ir gimnazijos vadovus, esant poreikiui bendradarbiauja su kitais gimnazijos pedagoginiais darbuotojais, analizuoja ir įsivertina savo pedagoginę veiklą, tobulina profesines kompetencijas;

5.3. planuoja, organizuoja ir vykdo veiklas mokyklos bendruomenei:

5.3.1. vadovauja klasei: planuoja, organizuoja klasės vaikų ugdomąją ir kitą edukacinę veiklą, bendradarbiauja su pagalbos mokiniui specialistais ir kitais gimnazijos pedagoginiais darbuotojais, sprendžiant mokinių ugdymo(-si) sunkumus, tvarko mokinių ugdomosios veiklos dokumentus, vertina mokinių elgesį, savijautą, mokymosi pažangą, nustatyta tvarka informuoja mokinio tėvus (globėjus), mokyklos vadovus apie ugdymo procese iškilusius sunkumus, prireikus imasi prevencinių priemonių;

5.3.2. inicijuoja ir koordinuoja mokyklos erdvių kūrimo projektų estetinį įgyvendinimą, dalyvauja vertinant mokyklos mokinių pasiekimus, rengia ir vykdo mokyklos bendruomenei aktualias kompetencijų tobulinimo programas, pagal kompetenciją teikia konsultacinę, didaktinę pagalbą mokyklos, savivaldybės, kitų regiono savivaldybių kolegoms; rengia mokinius konkursams ir olimpiadoms; dalyvauja mokyklos organizuojamuose susitikimuose, posėdžiuose, pagal kompetenciją dalyvauja darbo grupėse ar joms vadovauja. Konkretūs bendruomenės darbai, kiekvieniems mokslo metams numatyti pareigybės aprašymo Priede.

**\_\_\_\_\_\_\_\_\_\_\_\_\_\_\_\_\_\_\_**

SUSIPAŽINAU

Data\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Priedas

**PAREIGYBĖS APRAŠYMO**

**PAPILDYMAS 2018–2019 MOKSLO METAMS**

2018-08-31

Vidiškės

Vadovaujantis Lietuvos Respublikos švietimo ir mokslo ministro 2018-08-03 įsakymu Nr. V-689 ,,Dėl rekomendacijų dėl mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros patvirtinimo“ sudarome 2018–2019 m. m. numatomų bendruomenės veiklų sąrašą:

1. Mokytojų tarybos narys – 20 val.;
2. Metodinės tarybos narys – 20 val.;
3. Metodinės grupės pirmininkas – 25 val.;
4. Metodinės grupės narys – 10 val.;
5. Vaiko gerovės komisijos narys – 12 val.;
6. Krizių valdymo komandos narys – 1 val.;
7. Metodinės priemonės technologijų pamokoms parengimas – 6 val.;
8. Rajono technologijų metodinio būrelio pirmininkas – 2 val.;
9. Rajono dailės mokytojų metodinio būrelio narys – 5 val.;
10. Renginių organizavimas – 70 val.;
11. Mokinių parengimas olimpiadoms – 24 val.;
12. Parodų organizavimas – 32 val.;
13. Konkursų organizavimas – 40 val.;
14. Projektų rengimas ir įgyvendinimas – 30 val.;
15. Informacijos gimnazijos svetainei pateikimas – 10 val.;
16. Įsivertinimas – 2 val.;
17. Kolegialaus grįžtamojo ryšio teikimas – 4 val.;
18. Budėjimas – 37 val.;
19. Kabineto priežiūra – 9 val.

Iš viso 372 val. per metus.

|  |  |
| --- | --- |
| **Darbdavio vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktorė Jūratė Sveikauskienė | **Darbuotojas:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Mokytoja Audronė Krikščionaitienė |